Røed gård

Røed gård - eller Rød gård På Norgeskart.no staves navnet slik: Rød- er en gammel gård på søndre Jeløy i Østfold.www.norgeskart.no  Bygningene på gården er nesten 300 år gamle.

 Historie 
Røed gårds historie er kjent fra middelalderen. Den gangen var det Clemenskirken som eide gården. Norges første rammeloft er beskrevet og blir nevnt første gang på Røed ved Alby gård i 1389. (A-Takstol) Hovedhuset er etter sigende bygget av trelasthandleren Just Treschow i 1723. Huset har fortsatt samme utseende. Fries Schwenzen satt i verk tilbygg og forbedringer i jugendstil ca. 1900.

Mange eiere har senere satt sitt preg på eiendommen med vekslende hell. Stuene i hovedbygningen er innredet i barokk, rokokko, Biedemeier, empire og jugendstil. I en av stuene er det takdekorasjoner, utført i fransk regencestil fra 1720-årene.

Eiendommen bar preg av stort forfall da ekteparet Ruth og Knut Grauer Mamen kjøpte Røed gård i 1975. De har restaurert gårdens hus og hage gjennom mange år.www.kulturminnesok.no

 Eiendommen 
Eiendommen er på ca. 200 dekar dyrket mark, 300 dekar skog og 25 dekar annen utmark.www.norgeskart.no 
Gården har:
 Egen standlinje med lakserett, i sør.
 Det høyeste punktet på søndre Jeløy, Rødsåsen.
 Et parkanlegg på rundt 40 dekar, som er satt i stand de siste 20 årene.

Interessen for gården er ikke bare av arkitektonisk art, bak hovedbygningen er det anlagt en landskapspark med et lite tjern. Her finnes også en liten bro og et lysthus.

 Rosehagen 
Mellom stabburet og kårboligen er det anlagt en rosehave, med over 400 forskjellige rosearter.

 Landskapsvernområde 
Rød gård ligger innenfor et område på Jeløy som er definert av Riksantikvaren som et kulturmiljø og landskap av nasjonal interesse. Søndre Jeløy (K311), Kulturmiljø og landskap av nasjonal interesse.

Eiendommen er en av 9 gårder i et unikt landskapsvernområde som er mye brukt til rekreasjonsområde for lokalbefolkningen og besøkende til Jeløy. I gangavstand finner man også Galleri F15 og Hotell Refsnes Gods. www.kulturminnesok.no

 Røed gård idag 
Idag er det ekteparets sønn, Hans Torer Mamen, som har tatt over og driver gården. Gården forpaktes bort og i tillegg består gården av:

 Café Røed
 Galleri Røed Jeløy
 Antikviteter, kunst og håndverk
 Catering/selskapslokaler
 Events, kurs, og konferanser
 Kulturelle begivenheter og konserter

 Referanser 

 Eksterne lenker 


Kategori:Gårder i Moss
Kategori:Kulturminner i Moss